# **ОБЩИНСКИ СЪВЕТ ИВАНОВО, ОБЛАСТ РУСЕ**

****

##### Н А Р Е Д Б А

**№23**

**за водене на регистър на общинските детски градини**

**и центрове за подкрепа за личностно развитие**

**на територията на община Иваново**

***Приета с Решение №247 по Протокол №22/ 20.04.2017 г.***

**Глава първа**

**ОБЩИ РАЗПОРЕДБИ**

Чл. 1. (1) С тази наредба се определят обстоятелствата, които подлежат на вписване в Регистъра на общинските детски градини и центрове за подкрепа за личностно развитие на територията на Община Иваново, наричан по-нататък „регистъра“, както и условията и реда за водене, поддържане и достъп до информацията в него.

(2) В регистъра задължително се вписват всички общински детски градини и центрове за подкрепа за личностно развитие на територията на Община Иваново въз основа на заповедта за тяхното откриване, преобразуване, промяна и закриване, издадена от кмета на Община Иваново след Решение на Общински съвет – Иваново.

(3) Регистърът е публичен и се поддържа от Община Иваново.

Чл. 2. (1) Регистърът на общинските детски градини и центрове за подкрепа за личностно развитие на територията на Община Иваново се състои от Част А, в която се вписват подлежащите на вписване обстоятелства за общинските детски градини и от Част Б, в която се вписват подлежащите на вписване обстоятелства за центрове за подкрепа за личностно развитие на територията на Община Иваново.

(2) Регистърът на общинските детски градини и центрове за подкрепа за личностно развитие се води по образец, съгласно Приложение №1 от наредбата.

**Глава втора**

**ПОДЛЕЖАЩИ НА ВПИСВАНЕ ОБСТОЯТЕЛСТВА**

Чл. 3. Подлежащи на вписване в регистъра са следните обстоятелства:

1. Входящ № на заявлението за вписване/ промяна/ заличаване;

2. Наименование, седалище и адрес на управление на детската градина/ центъра за подкрепа за личностно развитие; адрес на извършване на дейността;

3. Единен идентификационен код / код по БУЛСТАТ;

4. Юридически статут – номер и дата на заповедта за откриване на детската градина/ центъра за подкрепа за личностно развитие;

5. Данни за преобразуване/промяна – номер и дата на заповедта за преобразуване/промяна на детската градина/ центъра за подкрепа за личностно развитие;

6. Телефон, интернет страница, адрес на електронна поща на общинската детска градина/ центъра за подкрепа за личностно развитие;

7. Ръководство на детската градина/центъра за подкрепа за личностно развитие – позиция, трите имена на представляващия институцията;

8. Форми на организация на предучилищното образование в детската градина;

9. Видове дейности, за които е регистриран центъра за подкрепа за личностно развитие;

10. Основание за заличаване на регистрацията.

**Глава трета**

**РЕД И УСЛОВИЯ ЗА ВОДЕНЕ НА РЕГИСТЪРА**

Чл. 4. (1) Регистърът се поддържа като електронна база данни за подлежащите на вписване обстоятелства, както и на хартиен носител.

(2) Компютърната база данни се поддържа по начин, който гарантира целостта и защитата на информацията в системата срещу разрушение, неправомерното изменение и контролирания достъп за вписвания.

Чл. 5. (1) За вписване в регистъра директорът на детската градина/ представляващия центъра за подкрепа за личностно развитие подава в Община Иваново заявление по образец съгласно Приложение №2 с приложени копия на документите, доказващи обстоятелствата, подлежащи на вписване съгласно чл. 3 от настоящата наредба.

(2) При промяна на подлежащо на вписване обстоятелство по чл. 3, директорът на детската градина/представляващия центъра за подкрепа за личностно развитие в 7-дневен срок подава в Община Иваново заявление за отразяване на промените в регистъра съгласно Приложение №3 от наредбата. Задължително се прилагат копия на документи, удостоверяващи настъпилата промяна.

Чл. 6. (1) Действията по вписване и водене на регистъра се извършват от длъжностно лице, определено със заповед на кмета на Община Иваново.

(2) Лицето по ал. 1 вписва и контролира данните, предоставени от представляващите общинските детски градини и центрове за подкрепа за личностно развитие.

(3) При установяване на недостатъци или непълноти в заявлението и приложените към него заверени копия на документи длъжностното лице, водещо регистъра, дава указания на заявителя да отстрани допуснатите нередности в 14-дневен срок от получаване на уведомлението за това.

(4) В 7-дневен срок от подаване на заявление от страна на директора на детската градина/ представляващия центъра за подкрепа за личностно развитие или от отстраняване на допуснатите нередности длъжностното лице по ал. 1 извършва вписването или настъпилата промяна.

(5) Длъжностното лице по ал. 1 поставя дата след всяко вписване и се подписва на хартиения носител.

(6) Длъжностното лице вписва в регистъра входящия номер на заявленията за регистрация/ промяна/ заличаване по реда на тяхното подаване.

(7) В хартиения носител на регистъра не се допускат изтривания и зачертавания. Техническите грешки, допуснати при вписването, се поправят от длъжностното лице със забележка.

(8) Регистърът и заявлението за вписване с прилежащите му документи се съхраняват от длъжностното лице по ал. 1.

Чл. 7. (1) Последващите вписвания на нови обстоятелства се извършват без да се засяга информацията, съдържаща се в предходните вписвания.

(2) Всяко ново вписване на обстоятелство от даден тип отменя предишно вписано обстоятелство от същия тип. След извършване на вписването актуалното състояние на съответния информационен обект се представя с новото вписване.

(3) В регистъра се поддържа и съхранява информация за настъпилите промени във вписаните обстоятелства.

Чл. 8. За заличаване в регистъра директорът на детската градина/ представляващия центъра за подкрепа за личностно развитие подава в Община Иваново заявление по образец съгласно Приложение №4 от наредбата, с мотиви за извършване на заличаването и приложени копия на документите, доказващи обстоятелствата за извършеното заличаване.

Чл. 9. (1) Достъпът до регистъра е публичен и се реализира по начин, който гарантира сигурността на съхранение на данните в него.

(2) Достъпът до информацията в регистъра се осигурява чрез страницата на Община Иваново в интернет или от длъжностното лице по чл. 6, ал. 1.

**ЗАКЛЮЧИТЕЛНИ РАЗПОРЕДБИ**

§1. Настоящата Наредба №23 за водене на регистър на общинските детски градини и центрове за подкрепа за личностно развитие на територията на Община Иваново е приета на основание чл. 346 от Закона за предучилищното и училищното образование.

§2. В едномесечен срок от влизане в сила на наредбата директорите на общински детски градини и представляващите центрове за личностно развитие на територията на Община Иваново подават в деловодството на Община Иваново заявление с информация за подлежащите на вписване обстоятелства.

§3. Настоящата Наредба №23 за водене на регистър на общинските детски градини и центрове за подкрепа за личностно развитие на територията на Община Иваново е приета с Решение №247 по Протокол №22 от 20.04.2017 г. на Общински съвет Иваново и влиза в сила в 7-дневен срок от публикуването й на интернет страницата на Община Иваново.

 Приложения:

1. Приложение № 1 – Регистър на общинските детски градини и центрове за подкрепа за личностно развитие на територията на община Иваново;

2. Приложение № 2 – Заявление за регистрация;

3. Приложение № 3 – Заявление за промяна в обстоятелствата;

4. Приложение № 4 – Заявление за заличаване.

**МАРИЯН ДРАШКОВ**

*Председател Общински съвет Иваново*

**Приложение № 1 към чл. 2, ал. 2**

**Р Е Г И С Т Ъ Р**

**НА ОБЩИНСКИТЕ ДЕТСКИ ГРАДИНИ И ЦЕНТРОВЕ ЗА ПОДКРЕПА**

**ЗА ЛИЧНОСТНО РАЗВИТИЕ НА ТЕРИТОРИЯТА НА ОБЩИНА ИВАНОВО**

**ЧАСТ А**

**Общински детски градини на територията на Община Иваново**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Входящ № на заявлението за вписване/ промяна/ заличаване | Наименование, седалище и адрес на управление на детската градина;адрес на извършване на дейността | ЕИК/Код по БУЛСТАТ | Юридически статут- номер и дата на заповедта за откриване на детската градина | Данни за преобразуване/ промяна - № и дата на заповедта за преобразуване/ промяна на детската градина | Телефон, интернет страница, адрес на електронна поща | Ръководство на детската градина – позиция, трите имена | Форми на организация на предучилищното образование в детската градина  | Основание за заличаване на регистрацията |
|  |  |  |  |  |  |  |  |  |  |
|  |  |  |  |  |  |  |  |  |  |

**ЧАСТ Б**

**Общински центрове за подкрепа**

**за личностно развитие на територията на Община Иваново**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Входящ № на заявлението за вписване/ промяна/ заличаване | Наименование, седалище и адрес на управление на центъра за подкрепа за личностно развитие; адрес на извършване на дейността | ЕИК/Код по БУЛСТАТ | Юридически статут- номер и дата на заповедта за откриване на центъра за подкрепа за личностно развитие | Данни за преобразуване/ промяна - номер и дата на заповедта за преобразуване/ промяна на центъра за подкрепа за личностно развитие | Телефон, интернет страница, адрес на електронна поща | Ръководство на центъра за подкрепа за личностно развитие – позиция, трите имена | Дейност по чл. 49, ал. 1 от ЗПУО | Основание за заличаване на регистрацията |
|  |  |  |  |  |  |  |  |  |  |
|  |  |  |  |  |  |  |  |  |  |

 **Приложение №2 към чл. 5, ал. 1**

ДО КМЕТА

НА ОБЩИНА ИВАНОВО

**ЗАЯВЛЕНИЕ ЗА РЕГИСТРАЦИЯ**

**по реда на Наредба №23 за водене на регистър на общинските детски градини и центрове за подкрепа за личностно развитие**

**на територията на Община Иваново**

От ………......................................................................................................

(три имена и длъжност на представляващия детската градина /центъра за подкрепа за личностно развитие)

Моля, ………………………………………………………………………...

(наименование на детската градина /центъра за личностно развитие)

да бъде вписан/а в Регистъра на общинските детски градини и центрове за подкрепа за личностно развитие на територията на община Иваново на основание чл.346, ал.1 от Закона за предучилищното и училищното образование и чл.5, ал.1 от Наредба №23 за водене на регистър на общинските детски градини и центрове за подкрепа за личностно развитие на територията на Община Иваново.

Моля, за представляваната/ ият от мен детска градина/ център за подкрепа за личностно развитие в Регистъра на общинските детски градини и центрове за подкрепа за личностно развитие на територията на община Иваново да бъдат вписани следните данни:

1. Седалище и адрес на управление:

населено място с. ……………………………..., пощенски код ……….…

област …………………………………, община ……………………….…………

ул. ………………………………………………………………. № ………………

2. Адрес/и на извършване на дейността:

населено място с. ………………………………..., пощенски код ……..…

област ……………..………………, община ……………………………………..

ул. ………………………………………………………………..№ ………………

населено място с. …………………………………..., пощенски код ……………

област …………………………………, община …………………………………

ул. ………………………………………………………………..№ ………………

3. Единен идентификационен код / код по БУЛСТАТ: …………………………….

4. Юридически статут – номер и дата на заповедта за откриване на детската градина/ центъра за подкрепа за личностно развитие: ……………………………………………………………………………………….

5. Телефон, интернет страница, адрес на електронна поща на общинската детска градина/ центъра за подкрепа за личностно развитие: ……………………………………………………………………………….………

тел.: ………………………, адрес на електронна поща: ……...…………………. интернет страница …………………………………………………………………

6.Форми на организация на предучилищното образование в детската градина:

…………………………………………………………………………………………………………......………………………………………………………………

7. Видове дейности, за които е регистриран центъра за подкрепа за личностно развитие:

……………………………………………………………………………………………………………..…………………………………………………..……………

8. Документи, удостоверяващи исканото вписване:

……………….……………………………………………………………………………………..………..………………………………………………………………………………..……………………………..…………………………………………………………..…………………………………………………..……………………………………………………………………………………………………………..……………..………………………………………………………………………………………………...………..………………………………………………

 ЗАЯВИТЕЛ: ........................

………… 20.…г. (подпис и печат)

**Приложение № 3 към чл. 5, ал. 2**

ДО КМЕТА

НА ОБЩИНА ИВАНОВО

**ЗАЯВЛЕНИЕ ЗА ПРОМЯНА В ОБСТОЯТЕЛСТВАТА**

**по реда на Наредба №23 за водене на регистър на общинските детски градини и центрове за подкрепа за личностно развитие**

**на територията на Община Иваново**

От ……………………………………………………………………………

(три имена и длъжност на представляващия детската градина/центъра за подкрепа за личностно развитие)

На ……………………………………………………………………………

(наименование на детската градина/център за подкрепа за личностно развитие)

Моля, за представляваната/ ият от мен детска градина /център за подкрепа за личностно развитие в Регистъра на общинските детски градини и центрове за подкрепа за личностно развитие на територията на община Иваново да бъдат отразени настъпилите промени в обстоятелствата по чл. 3 от Наредбата по следните причини:

…………………………………………………………………………………….....…………………………………………………………………………………….……………............…………………………………………………………………..

(посочват се настъпилите промени и причини)

 Прилагам следните документи:

.....................................................................................................................................................................................................................................................................................................................................................................................................

.

 ЗАЯВИТЕЛ: ……………….…

…..…… 20…г. (подпис и печат)

**Приложение №4 към чл. 8**

ДО КМЕТА

НА ОБЩИНА ИВАНОВО

**ЗАЯВЛЕНИЕ ЗА ЗАЛИЧАВАНЕ**

**по реда на Наредба №23 за водене на регистър на общинските детски градини и центрове за подкрепа за личностно развитие**

**на територията на Община Иваново**

От ……………………………………………………………………………

(три имена и длъжност на представляващия детската градина/центъра за подкрепа за личностно развитие)

На ……………………………………………………………………………

(наименование на детската градина/център за подкрепа за личностно развитие)

Моля, представляваната/ ият от мен детска градина/ център за подкрепа за личностно развитие да бъде заличен/а от Регистъра на общинските детски градини и центрове за подкрепа за личностно развитие на територията на община Иваново по следните причини:

………………………………………………………………...……..………………………………………………………………………………………….…………………….........................................................................................................................

(посочват се настъпилите промени и причини)

Прилагам следните документи:

..........................................................................................................................................................................................................................................................................................................................................................................................................

 ЗАЯВИТЕЛ: …………………

 ………… 20.…г. (подпис и печат)